Presentasjon av forslag til smartprisen. -  ”Mammasitter”

Hausten 2008 fekk mor mi ein alvorleg hovudskade etter å ha vert utsett for ei fallulykke i heimen. Etter opptrening på sjukehus i 7 månader fekk ho komme heim på permisjon i påska. Det var ein gledesdag for heile familien då ho fekk komme heim til heimen ho var så glad i. Mor hadde problem med ballansen og kunne ikkje gå utan hjelpar ved sin side. Vi kontakta hjelpemiddelsentalen for å få tak i eit varslingssystem. Dei hadde ikkje noko forslag utan dei vanlege tryggleiksalarmane som er oppkopla alarmsentralar, der andre mottek alarmen. Det syntest eg var for tungvint å byrja å utvikle ideen om ”mammasitteren.” Eg fekk hjelp av mi ektemann som har elektrobakgrunn.

”Mammasittaren” er smart, billeg og enkel å bruke. Det er eit varslings hjelpemiddel for brukar i eigen bustad der hjelparen er i nærleiken, men ikkje i same rom. Ideen er utvikla spesielt med tanke på for pårørande, og personleg assistentar i BPA (brukarstyrt personleg assistent.) Ved hjelp av denne kan ein varsle at ein treng hjelp utan at vedkommande blir overvaka.

Dette er eit varslingsstystem som er laga av ei trådlaus ringeklokke. Ein kan velje å montere ein enkel vippebrytar på med snor, om brukar tykkjer det er betre å handtere ei snor i staden for å trykkje på knappen på ringeklokka. Trykknapp/ringesnora (sendaren) kan monterast der brukaren ynskjer, eks ved senga. Hjelparen tek med seg mottakar/ringeklokka som har festeanordning for belte. Hjelpar kan forlate rommet å gjere andre ting, eks sove i eit anna rom eller gjere praktiske ting i huset. Når personen treng hjelp kan han ringe med  ei snor som er tilsvarande snorene som dei er vande med frå sjukehus,  eller ein kan feste snora slik at om brukar beveger seg blir det ringt på.

Det har i mange år vert tryggleiksalarmar i enkelt heimar. Det som er nytt er at dette er eit varslingssystem som berre involverer brukar og hjelpar, og at det kan vere ringesnor i staden for trykknapp. Ein slepp å vere tilkopla ein ekstern alarm der andre utanfrå får ein alarm og så må dei gi beskjed vidare. Dermed kan hjelpa ytast raskare, og det vil vere meir privat for brukar. ”mammasittaren” er ikkje avhengig av strøm eller blir ikkje øydelagt i torever og det vil vere heilt gratis å bruke. Utstyret kostar 129 kroner for ringeklokka, og 50 kroner for vippebrytar, snor og 2 meter ledning. (Ein eingongsinvestering)

Referanseperson: Liv Hilde Robinson ( Pleie- og omsorgsleiar i Hyllestad kommune) har sett denne i bruk hos mor og kan gå god for ideen og funksjonen av den. Tlf nr til Robinson; 57 78 96 03. Bilete av varslingssystemet og eventuelt prototype kan ettersendast ved behov.

Eg er utdanna sjukepleiar og jobbar som lagleiar for heimesjukepleie og for personar med psykisk utviklingshemming som bur i eigen bustad i Fjaler kommune. Vidare ynskjer eg å viderformidle ideen på eigen arbeidsplass og rundt om i dei ulike BPA som er i kommunen.

Håpar på positiv tilbakemelding!!

Vennleg helsing:

 Kjersti Valvik

 Sjukepleiar.